

**Διπλή μεγάλη επιτυχία για το κυπριακό καράτε**

Διπλή μεγάλη επιτυχία για το κυπριακό καράτε! Ο Σταύρος Χαραλαμπίδης πανηγύρισε το αργυρό μετάλλιο στην κατηγορία των 68kg στο Πανευρωπαϊκό Πρωτάθλημα U18 και η Ειρήνη Κοντού κατέκτησε το χάλκινο μετάλλιο στην κατηγορία των 50kg στο Πανευρωπαϊκό Πρωτάθλημα U21, στη Λάρνακα.

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής και το μέλος του ΔΣ Ανδρόνικος Ανδρονίκου ήταν στο «Κίτιον», παρακολούθησαν από κοντά τους Κύπριους καρατέκα και τους συγχάρηκαν εκ μέρους του Οργανισμού για τη μεγάλη τους επιτυχία.

Ο Κυπριακός Οργανισμός Αθλητισμού συγχαίρει τον Σταύρο Χαραλαμπίδη και την Ειρήνη Κοντού, καθώς και τους προπονητές και την Ομοσπονδία τους για τη διάκρισή τους και τους εύχεται ακόμη μεγαλύτερες επιτυχίες στη συνέχεια.